Ашық сабақ жоспары
Сынып: 7
Пән: қазақ тілі
Сабақтың тақырыбы: Аңшылық
Сабақтың мақсаттары:
1.Жаңа тақырып бойынша лексиканы меңгерту, яғни қазақ халқының ежелгі кәсібі туралы әңгімелеуге үйрету.Өткен тақырыптарды қайталай отырып,жаңа тақырыпты қоса жалпы Қазақстан Республикасы туралы,оның мәдениеті,халқының тұрмысы мен салт-дәстүрлері туралы әңгімелеуге үйрету.

2.Оқушылардың  ойлау ,есте сақтау қаблеттерін дамыту.

3.Оқушыларды еңбекке баулумен қоса,табиғат сырларын түсінуге,табиғатты аялауға тәрбиелеу.
Сабақтың міндеттері:
1.Сөз тудырушы жұрнақтарын дұрыс жалғау арқылы жаңа сөздер тудыра білу;

2.Мәтінмен жұмыс жасай білу:

· мәтінді түсіне білу,сұрақтарға жауап бере алу;

· мәтіндегі тақырыпқа байланысты негізгі ойларды таба білу;

· мәтін бойынша конспект жаза білу;

· жаңа тақырыпты өткен тақырыппен  байланыстыра отырып,жалпы әңгіме құрай білу.

Сабақтың түрі: жаңа тақырыпты меңгерту
Сабақтың көрнекілігі: тақырыптар кестесі, сөз тудырушы жұрнақтар құрақтары.
Сабақтың барысы.

І.Ұйымдастыру кезеңі.

ІІ.Қайталау кезеңі:
1.Оқушылардың назарын тақтаға ілінген 7-сыныпта меңгерілетін лексикалық тақырыптар кестесіне аударту.

	Лексикалық тақырыптар

	Мемлекеттік тіл туралы
	Қазақстан Республикасы туралы
	Қазақстан өнері туралы
	Қазақ халқының салт-дәстүрлері туралы
	Қазақ халқының кәсібі туралы


 2.Оқушыларды төрт топқа бөліп, әр топқа тақырыптар тарату. Әр топ өз тақырыбы бойынша қысқаша әңгіме құрайды.Оқушыларға  3 минут уақыт беріледі.

3.Уақыт өткен соң әр топтың жауаптарын тыңдау.

ІІІ.Жаңа тақырып:
1.Өткен тақырыптарды қайталаған соң, мұғалім келесі меңгерілетін тақырыппен таныстырады.

2. Жаңа тақырыпты  меңгерту үшін, ең алдымен «кәсіп» сөзінің мағынасын түсіндіру.

3. Мұғалім оқушыларға : «Адамның кәсібін, мамандығын білдіру үшін  сөзге  қандай жұрнақтарды жалғаймыз?»- деген сұрақ қояды.

   Оқушылар  -шы, -ші  жұрнақтары екенін айтады және мысалдар келтіреді.

Мысалы: оқу+шы, би+ші, ән +ші, жұмыс +шы, оқыту+шы, жазу +шы т.б.

4.Мұғалім оқушылардың  назарын тақтаға жазылған сұраққа аударады.
	Қазақ халқының ежелден келе айналысып келе жатқан кәсібі не?


Бұл сұраққа жауап беру үшін ең алдымен сөздік жұмысын өткізу:

1) «Аң» сөзінің мағынасын ажырату,түсіндіру.

2)Аң  аулайтын  адамды қалай атайды? (аң- шы)

3)Кәсіптің қалай аталатындығын анықтау үшін, зат есім тудырушы жұрнақтарын қайталау.

   (- лық, - лік, - тық, - тік, - дық, - дік)

Мысалы:таза-лық, биік-тік, жас-тық, т.б.

«Аңшы» сөзіне сол жұрнақтың бірін жалғау(үндестік заңына сәйкес).(Жұрнақтар  құрақтарынан керегін таңдап,сөзге жалғау)
                      Аң - шы- лық
4) «Аңшылық» сөзін пайдалана отырып,жоғарыдағы сұраққа жауап беру:

Қазақ халқының ежелден айналысып келе жатқан кәсібі – аңшылық.
5)Біздің сабақтың тақырыбы да солай аталады, -деп мұғалім сабақтың тақырыбы мен  оның мақсаттарымен  таныстырады.
ІҮ.Жаңа тақырыпты меңгерту:
1.Оқулықта берілген мәтінмен жұмыс жасау.

А) мәтінді дауыстап оқыту;

Ә) Жаңа сөздермен  таныстыру:

Күнкөріс-

Уақытты көңілді өткізу-

Уақытты мәнді өткізу-

Шынығу-

Табиғат сырларын терең түсіну-

Б) Жаңа сөздерді пайдалана отырып, мұғалімнің сұрақтарына жауап беру:

· Адамдар қандай мақсатпен аңшылықпен айналысқан?

· Аңшылықпен айналысу үшін аңшыда не болу керек?

· Аңшылықтың қандай түрлері бар?

В) Мәтін бойынша конспект құру:
	Аңшылықтың түрлері
	Құралдары, заттары
	Мақсаты

	
	
	


Г) Конспекттерін тексеру. Аңшылық туралы әңгімелеу.

2.Тақырыпты қорытындылау үшін Абайдың «Қансонарды бүркітші шығады аңға» өлеңін  оқып,өлең бойынша жұмыс жасау:

А) Өлеңді мәнерлеп оқу;

Ә) Өлеңнің мазмұнын ашатын сұрақтарға жауап алу:

· Өлең не туралы?

· Аңшы немен аң аулайды?

· Аңшы қандай аңды аулайды?

· Аңшының киімі қандай болу керек?

· Аң аулау үшін аңшыға не керек?
Ү. Сабақты қорытындылау:
1. Сабақтың басында қайталанған тақырыптармен қоса,қазақ халқының кәсібі туралы әңгіме жазу. Әңгіме тақырыбы «Менің Отаным – Қазақстан»

2. Оқушылардың жазған әңгімелерін тексеру.

3. Жауаптарын бағалау.
ҮІ. Үй тапсырмасы:
1.Өлеңнің мазмұны бойынша сурет салып келу.

2.Өлеңнің мазмұнын өз сөздерімен жазу.

